ลอว์แอนด์ออร์เดอร์

**ลอว์แอนด์ออร์เดอร์** () เป็นภาพยนตร์ชุดสืบเนื่องทางโทรทัศน์จากผลงานการสร้างสรรค์ของดิก วุล์ฟ ออกอากาศทางช่องเอ็นบีซีของสหรัฐอเมริกา และได้รับความนิยมเป็นอย่างมากตั้งแต่ฉายครั้งแรกในปี ค.ศ. 1990 

## ภาพยนตร์ชุดสืบเนื่องต้นฉบับ
ลอว์แอนด์ออร์เดอร์ต้นฉบับเป็นเรื่องราวเกี่ยวกับคดีอาชญากรรม โดยเฉพาะการฆาตกรรมในนครนิวยอร์ก เนื้อเรื่องแบ่งออกเป็นสองส่วน ส่วนแรกเกี่ยวกับการสืบสวนคดีของเจ้าหน้าที่ตำรวจ และส่วนที่สองเกี่ยวกับการทำงานของเจ้าหน้าที่อัยการและการพิจารณาคดีในศาล คดีส่วนใหญ่ดัดแปลงมาจากเหตุการณ์จริงที่เกิดขึ้นในแมนแฮตตัน  

ภาพยนตร์ชุดนี้เริ่มฉายเมื่อ 13 กันยายน 1990 ได้รับความนิยม มีการสร้างอย่างต่อเนื่องจนจบฤดูกาลที่ 20 เมื่อวันที่ 24 พฤษภาคม 2010 เคยเป็นภาพยนตร์ชุดสืบเนื่องที่มีสถิติการสร้างยาวนานที่สุด (ปัจจุบันกำลังออกอากาศฤดูกาลที่ 23) รองจากเดอะซิมป์สันส์ มีการแตกแขนง (spin-off) เป็นแฟรนไชส์ซีรีส์อีกหลายเรื่องที่ยังคงฉายอยู่ในปัจจุบัน

## ภาพยนตร์ชุดสืบเนื่อง
### ภาพยนตร์ชุดสืบเนื่องปัจจุบัน
* *[[ลอว์แอนด์ออร์เดอร์ (แฟรนไชส์) | ลอว์แอนด์ออร์เดอร์]]* (1990–2010, 2022-ปัจจุบัน) เป็นเรื่องหลักของแฟรนไชส์ เกี่ยวกับการทำงานร่วมกันของเจ้าหน้าที่ตำรวจในนิวยอร์ก แผนกฆาตกรรม (Law) และเจ้าหน้าที่อัยการเขตแห่งนิวยอร์ก (Order) อวสานเมื่อปี 2010 โดยในขณะนั้นมีทั้งหมด 20 ฤดูกาล และ 12 ปีต่อมาในปี 2022 ช่อง NBC ได้นำซีรี่ส์ภาคนี้กลับมาทำต่อในฤดูกาลที่ 21 และออกอากาศต่อมาจนถึงปัจจุบัน ปัจจุบันกำลังออกอากาศฤดูกาลที่ 25
* *[[ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ]]* (1999–ปัจจุบัน) หรือ **Law & Order: Special Victims Unit (SVU)** เป็นเรื่องแรกที่แตกแขนงออกจากเรื่องหลัก เนื้อเรื่องเกี่ยวกับการทำงานของเจ้าหน้าที่ตำรวจในนิวยอร์ก หน่วย Special Victims Unit หน่วยที่รับทำคดีเกี่ยวกับเหยื่อแบบพิเศษ ส่วนใหญ่เกี่ยวกับคดีข่มขืนและคดีเด็กในนิวยอร์ก ปัจจุบันกำลังออกอากาศฤดูกาลที่ 27 และเป็นซีรี่ส์คนแสดงที่ออกอากาศติดต่อกันมายาวนานที่สุดในสหรัฐอเมริกา
* *[[ลอว์แอนด์ออร์เดอร์ : หน่วยสืบสวนขบวนการอาชญากรรม]]* (2021–ปัจจุบัน) หรือ **Law & Order: Organized Crime (OC)** เป็นเรื่องที่ 7 ที่แตกแขนงออกจากเรื่องหลัก และเป็นเรื่องแรกที่แตกแขนงออกจากภาค SVU โดยตรง เนื้อเรื่องเกี่ยวกับการทำงานของเจ้าหน้าที่ตำรวจในนิวยอร์ก หน่วย Organized Crime Control Bureau หน่วยที่รับทำคดีอาชญากรรมที่มีเครือข่ายการก่อคดีและการก่อการร้ายแบบขบวนการหรือองค์กร โดยดำเนินเรื่องเป็นบทหลายตอนต่อหนึ่งคดี ซึ่งแตกต่างจากภาคอื่นๆที่มีการดำเนินเรื่องแบบตอนเดียวจบต่อหนึ่งคดี ปัจจุบันมีทั้งหมด 5 ฤดูกาล และได้ย้ายช่องทางการออกอากาศจาก NBC ไปยัง พีค็อก (Peacock) ตั้งแต่ฤดูกาลที่ 5 เป็นต้นไป แต่ยังไม่มีการประกาศการสร้างฤดูกาลที่ 6 ในขณะที่ทางช่อง NBC ได้นำฤดูกาลที่ 5 มาออกอากาศซ้ำในโทรทัศน์แทน
* *[[ลอว์แอนด์ออร์เดอร์ โตรอนโต: หน่วยสืบสวนคดีผู้ร้ายมีจุดประสงค์พิเศษ]]* (2024–ปัจจุบัน) หรือ **Law & Order Toronto: Criminal Intent (TCI)** เป็นเรื่องที่ 8 ที่แตกแขนงออกจากเรื่องหลัก โดยนำต้นแบบจากภาค CI ไปดัดแปลง เนื้อเรื่องจะเน้นไปที่การสืบสวนสอบสวนโดยเจ้าหน้าที่ตำรวจในโตรอนโต ประเทศแคนาดา หน่วย Major Case Squad ปัจจุบันมี 2 ฤดูกาล และกำลังอยู่ในกระบวนการผลิตฤดูกาลที่ 3

### ภาพยนตร์ชุดสืบเนื่องที่ฉายจบไปแล้ว
* *[[ลอว์แอนด์ออร์เดอร์ : หน่วยสืบสวนคดีผู้ร้ายมีจุดประสงค์พิเศษ]]* (2001–2011) หรือ **Law & Order: Criminal Intent (CI)** เป็นเรื่องที่ 2 ที่แตกแขนงออกจากเรื่องหลัก เนื้อเรื่องจะเน้นไปที่การสืบสวนสอบสวนโดยเจ้าหน้าที่ตำรวจนิวยอร์ก หน่วย Major Case Squad มีทั้งหมด 10 ฤดูกาล
ในฤดูกาลที่ 5-8 ลอว์แอนด์ออร์เดอร์ภาคนี้จะมีทีมนักแสดงหลัก 2 ชุด ซึ่งทั้งสองชุดจะสลับกันแสดงนำโดยที่แทบไม่มีการปรากฏตัวของนักแสดงจากอีกทีมนอกเหนือจากตอนของแต่ละคนเท่าไหร่นัก
* *[[ลอว์แอนด์ออร์เดอร์ : การตัดสินโดยขณะลูกขุน]]* (2005–2006) หรือ **Law & Order: Trial by Jury (TBJ)** เป็นเรื่องที่ 3 ที่แตกแขนงออกจากเรื่องหลัก เนื้อเรื่องจะเกี่ยวกับการตัดสินความผิดโดยคณะลูกขุนในศาลนิวยอร์ก มีทั้งหมด 1 ฤดูกาล ถูกยกเลิกการออกอากาศเนื่องจากเรตติ้งต่ำ รวมไปถึงการเสียชีวิตอย่างกะทันหันของนักแสดงนำ เจอร์รี ออร์แบช (Jerry Orbach) หลังถ่ายทำไปได้เพียง 2 ตอน
* *[[ลอว์แอนด์ออร์เดอร์ : สหราชอาณาจักร]]* (2008–2014) หรือ **Law & Order: UK** เป็นเรื่องที่ 4 ที่แตกแขนงออกจากเรื่องหลัก เนื้อเรื่องจะเน้นไปที่การสืบสวนสอบสวนโดยเจ้าหน้าที่ตำรวจในลอนดอน ประเทศอังกฤษ มีทั้งหมด 5 ฤดูกาล
* *[[ลอว์แอนด์ออร์เดอร์ : หน่วยสืบสวนเมืองลอสแอนเจลิส]]* (2010-2011) หรือ **Law & Order: LA** เป็นเรื่องที่ 5 ที่แตกแขนงออกจากเรื่องหลัก เนื้อเรื่องเกี่ยวกับคดีอาชญากรรมในลอสแอนเจลิส มีทั้งหมด 1 ฤดูกาล ถูกยกเลิกการออกอากาศเนื่องจากเรตติ้งต่ำ
* *[[ลอว์แอนด์ออร์เดอร์ : อาชญากรรมจากเรื่องจริง]]* (2017) หรือ **Law & Order: True Crime (TC)** เป็นเรื่องที่ 6 ที่แตกแขนงออกจากเรื่องหลัก ปัจจุบันมีทั้งหมด 1 ฤดูกาล และถูกพักการผลิตอย่างไม่มีกำหนด

### ภาพยนตร์
* *Exiled: A Law & Order Movie* (1998) เป็นภาพยนตร์ที่ดำเนินเรื่องระหว่างฤดูกาลที่ 9 และฤดูกาลที่ 10 ของ ลอว์แอนด์ออร์เดอร์

### ภาพยนตร์ชุดสืบเนื่องที่เกี่ยวข้อง
* *Homicide: Life on the Street* (1993–1999) สร้างโดย Paul Attanasio เนื้อเรื่องเกี่ยวกับตำรวจและอาชญากรรม มี 7 ฤดูกาล หลังจากการอวสาน จอห์น มันซ์ (แสดงโดย ริชาร์ด เบลเซอร์ (Richard Belzer)) หนึ่งในตัวละครหลัก ได้กลับมารับบทเดิมใน Law & Order: Special Victims Unit ต่อไป
* *New York Undercover* (1994–1998) สร้างโดย Kevin Arkadie และ Dick Wolf  มีการนำตัวละครนักจิตวิทยามาจาก  Law & Order มาเป็นนักแสดงหลัก
* *Deadline* (2000–2001) สร้างโดย Dick Wolf เนื้อเรื่องเกี่ยวกับนักข่าวสำนักพิมพ์ New York Ledger
* *Crime & Punishment* (2002-2004) เป็นเรื่องแรกที่แตกแขนงออกจากเรื่องหลัก โดยยกเลิกออกอากาศเนื่องจากเรตติ้งต่ำ
* *Conviction* (2006) เป็นเรื่องแรกที่แตกแขนงออกจาก Law & Order: Special Victims Unit โดยเป็นเรื่องราวของ อเล็กซานดรา คาร์บอท (แสดงโดย สเตฟานี มาร์ช (Stepanie March)) หลังออกจากซีรี่ส์ดังกล่าว
* *In Plain Sight* (2008–2012) มีการนำนักแสดงรับเชิญจากบทบาทผู้ช่วยนายอำเภอ ในเรื่อง L&O:CI มาปรากฏตัว ซึ่งเกี่ยวข้องกับภูมิหลังของผู้ต้องสงสัย Frank Chess ซึ่งต่อมาเธอได้เข้าโครงการพิทักษ์พยานอันเป็นเหตุการณ์สำคัญของเรื่อง
* "Chicago Fire" (2013-ปัจจุบัน) สร้างโดย Dick Wolf และเป็นซีรี่ส์เปิดแฟรนไชส์ One Chicago เป็นการสืบสวนเหตุเพลิงไหม้ในเมืองชิคาโก ปัจจุบันกำลังจะออกอากาศฤดูกาลที่ 14
* "Chicago PD" (2014-ปัจจุบัน) เป็นเรื่องแรกที่แตกแขนงจาก Chicago Fire เป็นการสืบสวนคดีทั่วไปในชิคาโก ปัจจุบันกำลังจะออกอากาศฤดูกาลที่ 13
* "Chicago Med" (2016-ปัจจุบัน) เป็นเรื่องที่สองที่แตกแขนงจาก Chicago Fire เกี่ยวกับการทำงานของแพทย์และพยาบาลในโรงพยาบาลในชิคาโก ปัจจุบันกำลังจะออกอากาศฤดูกาลที่ 11
* "Chicago Justice" (2017-2018) เป็นเรื่องที่แตกแขนงจาก Chicago PD เกี่ยวกับการสืบสวนและพิพากษาคดีความในชิคาโก ถูกยกเลิกการออกอากาศเนื่องจากเรตติ้งต่ำ มีเพียง 1 ฤดูกาล และตัวละครนำเรื่อง ปีเตอร์ สโตน (แสดงโดย ฟิลลิป วินเชสเตอร์ (Philip Winchester) ซึ่งตัวละคร ปีเตอร์ เป็นลูกของ เบนจามิน สโตน ผู้ช่วยอัยการเขตพิเศษคนแรกของ ลอว์แอนด์ออร์เดอร์ ในฤดูกาลที่ 1-4) ได้ย้ายมาแสดงในเรื่อง Law & Order: Special Victims Unit แทน

### ภาพยนตร์ชุดสืบเนื่องของประเทศอื่น
* *Paris enquêtes criminelles* (Paris Criminal Investigations ; 2007-2008) นำโครงเรื่องของ Law & Order: Criminal Intent มาปรับเข้ากับระบบกฎหมายของประเทศฝรั่งเศส เนื้อเรื่องเกิดที่ปารีส
* *Закон и Порядок: Отдел Оперативных Расследований*  (Law & Order: Division of Field Investigation ; 2007-2008) นำโครงเรื่องของ Law & Order: Special Victims Unit มาปรับเข้ากับระบบกฎหมายของประเทศรัสเซีย เนื้อเรื่องเกิดที่มอสโก
* *Закон и порядок. Преступный умысел* (Law & Order: Criminal Intent ; 2007–2009) นำโครงเรื่องของ Law & Order: Criminal Intent มาปรับเข้ากับระบบกฎหมายของประเทศรัสเซีย เนื้อเรื่องเกิดที่มอสโก
* *Law & Order: Capetown* (2012) นำโครงเรื่องของ Law & Order ต้นฉบับมาปรับเข้ากับระบบกฎหมายของแอฟริกาใต้ เนื้อเรื่องเกิดที่เมืองเคปทาวน์ ประเทศแอฟริกาใต้ 
* "Jo" (2013) สร้างโดย Dick Wolf เป็นการสืบสวนในกรุงปารีส แนวเดียวกับลอว์แอนด์ออร์เดอร์

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน

หมวดหมู่:ซีรีส์โทรทัศน์โดยยูนิเวอร์แซลเทเลวิชั่น